CELEX: C2007/140/56
Language: lv
Date: 2007-06-23 00:00:00
Title: lieta T-126/07: Prasība, kas celta 2007. gada 20. aprīlī — Allos Walter Lang /ITSB — Kokoriko ( Coco Rico )

23.6.2007   
            
            
               LV
            
            
               Eiropas Savienības Oficiālais Vēstnesis
            
            
               C 140/33
            
         Prasība, kas celta 2007. gada 20. aprīlī — Allos Walter Lang/ITSB — Kokoriko (“Coco Rico”)
   (lieta T-126/07)
   (2007/C 140/56)
   Valoda, kādā sagatavots prasības pieteikums — vācu
   Lietas dalībnieki
   
      Prasītāja: Allos Walter Lang GmbH, Mariendrebber (Vācijas Federatīvā Republika) (pārstāvis — H. Heldt, Rechtsanwalt)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   
      Otra procesa Apelāciju padomē dalībniece: KOKORIKO, Ltda
   
   Prasītājas prasījumi:
   
               —
            
            
               apturēt tiesvedību līdz stājas spēkā Iekšējā tirgus saskaņošanas biroja lēmums lietā Az. 2069 C, kā arī lietā Az. 2070 par preču zīmju atzīšanu par spēkā neesošām;
            
         
               —
            
            
               atcelt Iebildumu nodaļas 2006. gada 31. maija lēmumu Az. B 696684, kā arī Apelāciju otrās padomes 2007. gada 16. februāra lēmumu Az. R 1047/2006–2 un nosūtīt lietu atkārtotai izskatīšanai Apelācijas padomē;
            
         
               —
            
            
               piespriest Iekšējā tirgus saskaņošanas birojam atlīdzināt tiesāšanās izdevumus.
            
         Pamati un galvenie argumenti
   
      Kopienas preču zīmes reģistrācijas pieteikuma iesniedzēja: prasītāja
   
      Attiecīgā Kopienas preču zīme: vārdiska preču zīme “Coco Rico”, kas attiecas uz precēm, kuras ietilpst 30. klasē (reģistrācijas pieteikums Nr. 2 949 899)
   
      Iebildumu procesā pretstatītās preču zīmes vai apzīmējuma īpašniece: KOKORIKO, Ltda
   
   
      Pretstatītā preču zīme vai apzīmējums: vārdiska preču zīme “KOKORIKO” (Kopienas preču zīme Nr. 101 386), kas attiecas uz precēm un pakalpojumiem, kuri ietilpst 29., 30. un 42. klasē, kā arī grafiska preču zīme “KOKORIKO” (Kopienas preču zīme Nr. 101 626), kas attiecas uz precēm un pakalpojumiem, kuri ietilpst 29., 30. un 42. klasē
   
      Iebildumu nodaļas lēmums: iebildumus pieņemt un reģistrācijas pieteikumu noraidīt
   
      Apelāciju padomes lēmums: apelācijas sūdzību noraidīt
   
      Izvirzītie pamati: Apelācijas padome nav ņēmusi vērā savā lēmumā prasītājas lūgumu atzīt par spēkā neesošām pretstatītās preču zīmes. Prasītāja norāda, ka gadījumā, kad pretstatītās preču zīmes atzītas par spēkā neesošām, vairs nepastāv Regulas Nr. 40/94 (1) 8. panta 1. punkta b) apakšpunktā noteiktie šķēršļi prasītājas pieprasītajai preču zīmju reģistrācijai.
   
      (1)  Padomes 1993. gada 20. decembra Regula (EK) Nr. 40/94 par Kopienas preču zīmi (OV 1994, L 11, 1. lpp.)